CELEX: C2005/106/75
Language: hu
Date: 2005-04-30 00:00:00
Title: T-75/05. sz. ügy: A NetScout Systems, Inc. által a Belső Piaci Harmonizációs Hivatal (védjegyek és formatervezési minták) (OHIM) ellen 2005. február 17-én benyújtott kereset

30.4.2005   
            
            
               HU
            
            
               Az Európai Unió Hivatalos Lapja
            
            
               C 106/37
            
         A NetScout Systems, Inc. által a Belső Piaci Harmonizációs Hivatal (védjegyek és formatervezési minták) (OHIM) ellen 2005. február 17-én benyújtott kereset
   (T-75/05. sz. ügy)
   (2005/C 106/75)
   A keresetlevél nyelve: angol
   A NetScout Systems, Inc., székhely: Westford, Massachusetts (Amerikai Egyesült Államok), képviseli: M. Holah, Solicitor, 2005. február 17-én keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (védjegyek és formatervezési minták) (a továbbiakban: OHIM) ellen.
   A Kye Systems Corporation, székhely: Taipei Hsien (Taiwan) szintén félként vett részt a fellebbezési tanács előtti eljárásban.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a megtámadott határozatot;
            
         
               —
            
            
               kötelezze az alperest a felperes e fellebbezéssel kapcsolatos költségeinek viselésére;
            
         
               —
            
            
               másodlagosan változtassa meg a megtámadott határozatot, utasítsa el a Kye által benyújtott felszólalást, tegye lehetővé a közösségi védjegybejelentési eljárás folytatását, és kötelezze az alperest a felperes e fellebbezéssel kapcsolatos költségeinek viselésére.
            
         Jogalapok és fontosabb érvek:
   
               A közösségi védjegy bejelentője:
            
            
               NetScout Systems, Inc.
            
         
               Az érintett közösségi védjegy:
            
            
               Az „NGENIUS” szóvédjegy a 9., 16. és 42. osztályba tartozó áruk és szolgáltatások (számítógépek, számítógépes hardverek és szoftverek; nyomdaipari termékek; számítógép-programozás; …) tekintetében – 1 830 900 sz. védjegybejelentési kérelem
            
         
               A felszólalási eljárásban hivatkozott védjegy vagy megjelölés jogosultja:
            
            
               KYE Systems Corporation
            
         
               A felszólalási eljárásban hivatkozott védjegy vagy megjelölés:
            
            
               A „GENIUS” nemzeti ábrás védjegy a 9. áruosztályba tartozó áruk (számítógépek, mágneslemez egységek, nyomtatók, faxgépek, …) tekintetében
            
         
               A felszólalási osztály határozata:
            
            
               A védjegybejelentés elutasítása a 9. áruosztályba tartozó összes áru tekintetében
            
         
               A fellebbezési tanács határozata:
            
            
               A fellebbezés elutasítása
            
         
               Jogalapok:
            
            
               A 40/94/EK tanácsi rendelet 8. cikke (1) bekezdése b) pontjának megsértése